12 Δεκεμβρίου, 2024

**ΔΕΛΤΙΟ ΤΥΠΟΥ**

ΜΗΝΙΑΙΕΣ ΟΙΚΟΝΟΜΙΚΕΣ ΕΞΕΛΙΞΕΙΣ: **ΙΑΝΟΥΑΡΙΟΣ-ΟΚΤΩΒΡΙΟΣ 2024**

Η Στατιστική Υπηρεσία ανακοινώνει την έκδοση του διμηνιαίου δελτίου «Μηνιαίες Οικονομικές Εξελίξεις», για την περίοδο Ιανουαρίου-Οκτωβρίου 2024. Στο δελτίο παρουσιάζεται η πορεία των κυριοτέρων οικονομικών εξελίξεων για την Κυπριακή Οικονομία, για τους τελευταίους μήνες μέχρι και τον Οκτώβριο 2024, καθώς και συγκριτικά στοιχεία για τα τελευταία τέσσερα χρόνια, τα οποία ήταν διαθέσιμα μέχρι και τις 11 Δεκεμβρίου 2024.



Σημείωση: Η Τάση απεικονίζει την μακροπρόθεσμη εξέλιξη μιας σειράς που παρατηρείται για μεγάλο χρονικό διάστημα. Είναι αποτέλεσμα επιρροών όπως η αύξηση του πληθυσμού, η τεχνολογική ανάπτυξη και η γενικότερη οικονομική ανάπτυξη.

Η **Μεταποιητική Παραγωγή** κατά την περίοδο Ιανουαρίου-Σεπτεμβρίου 2024 σημείωσε αύξηση 3,3% σε σύγκριση με την περίοδο Ιανουαρίου-Σεπτεμβρίου 2023.

Το συνολικό εμβαδό των **Εγκεκριμένων Αδειών Οικοδομής** έφτασε τα 1.627,5 χιλιάδες τετραγωνικά μέτρα κατά την περίοδο Ιανουαρίου-Ιουνίου 2024, σημειώνοντας αύξηση 46,5% συγκριτικά με την αντίστοιχη περσινή περίοδο.

Οι συνολικές **Εγγραφές Μηχανοκίνητων** **Οχημάτων** κατέγραψαν αύξηση 11,5%, φθάνοντας τις 42.930 κατά την περίοδο Ιανουαρίου-Οκτωβρίου 2024. Τα ιδιωτικά αυτοκίνητα σαλούν αυξήθηκαν σε 29.588, σημειώνοντας άνοδο 15,8% και τα ελαφρά φορτηγά αυξήθηκαν σε 3.855 σημειώνοντας άνοδο 34,2% σε σύγκριση με την περίοδο Ιανουαρίου-Οκτωβρίου 2023.

Ο **Δείκτης Τιμών Καταναλωτή** αυξήθηκε 1,8% κατά την περίοδο Ιανουαρίου-Οκτωβρίου 2024, σε σύγκριση με την αντίστοιχη περίοδο του προηγούμενου έτους.

Οι συνολικές **Εισαγωγές Αγαθών** ανήλθαν σε €9.758,1 εκ. για την περίοδο Ιανουαρίου-Οκτωβρίου 2024, σημειώνοντας μείωση 12,3% και οι συνολικές **Εξαγωγές Αγαθών** ανήλθαν σε €3.383,7 εκ., σημειώνοντας επίσης μείωση 5,3%.

Οι **Αφίξεις Περιηγητών** ανήλθαν σε 3.727.196 την περίοδο Ιανουαρίου-Οκτωβρίου 2024, σε σύγκριση με 3.562.417 την αντίστοιχη περίοδο του 2023, σημειώνοντας αύξηση 4,6%.

Περισσότερα στατιστικά στοιχεία είναι διαθέσιμα στο δελτίο [**Μηνιαίες Οικονομικές Εξελίξεις**](https://www.cystat.gov.cy/el/PublicationList?s=32&pcID=3) το οποίο διατίθεται σε ηλεκτρονική μορφή στη διαδικτυακή Πύλη της Στατιστικής Υπηρεσίας.

*Επικοινωνία*

Αγάθη Σωφρονίου: Τηλ:+35722602225, Ηλ. Ταχ.: [asofroniou@cystat.mof.gov.cy](mailto:asofroniou@cystat.mof.gov.cy)